stanford-oval/wikipedia huggingface dataset:
โครงการชุมชนพอเพียง
กระบวนการของโครงการ > การตรวจสอบและประเมินผลโครงการ

นายอำเภอหรือผู้อำนวยการเขตหรือนายกเทศมนตรีแต่งตั้งคณะกรรมการตรวจติดตามประเมินผลระดับอำเภอหรือสำนักงานเขตหรือเทศบาล ซึ่งประกอบด้วย ผู้แทนอำเภอหรือสำนักงานเขตหรือเทศบาล ผู้แทนธนาคารผู้แทนองค์การปกครองส่วนท้องถิ่น ผู้แทนภาคเอกชน กำนัน ผู้ใหญ่บ้านหรือประธานชุมชน และบุคคลที่นายอำเภอหรือผู้อำนวยการเขตหรือนายกเทศมนตรีเห็นสมควร ทำหน้าที่ตรวจติดตามประเมินผลโครงการของชุมชน ว่าได้รับประโยชน์ด้านใด มีข้อจำกัด ปัญหา อุปสรรค รวมทั้งข้อคิดเห็นและข้อเสนอแนะเสร็จแล้ว รายงานให้นายอำเภอหรือผู้อำนวยการเขตหรือนายกเทศมนตรีทราบ และรายงานต่อสำนักงานเพื่อรวบรวมผลที่ได้ไปสู่การพัฒนาแนวทางการดำเนินงานในอนาคต ทั้งนี้ ให้ดำเนินการให้แล้วเสร็จภายใน 30 วันทำการ นับแต่วันครบกำหนด
กรณีมีผู้ร้องเรียนและ/หรือตรวจสอบพบว่า ชุมชนมีการบริหารจัดการไม่โปร่งใส    โดยดำเนินโครงการขัดต่อแนวทางการดำเนินงานตามโครงการชุมชนพอเพียง หรือโดยไม่ชอบด้วยกฎหมาย หรือกระทำการอื่นใดที่อาจก่อให้เกิดความเสียหายต่อประโยชน์ส่วนรวมของประชาชนในชุมชน หากพิจารณาแล้วเห็นว่ามีมูลเพียงพอ จะแจ้งหนังสือไปยังธนาคารเพื่อระงับการเบิกจ่ายเงินงบประมาณในบัญชีเงินฝากธนาคารของชุมชนไว้เป็นการชั่วคราวจนกว่าจะมีการตรวจสอบข้อเท็จจริงแล้วเสร็จ หากผลการตรวจสอบข้อเท็จจริงแล้วเห็นว่าเป็นการกระทำผิดทางอาญาจะดำเนินคดีกับผู้กระทำผิดต่อไป
การสนับสนุน

การขับเคลื่อนโครงการให้เดินไปข้างหน้า ภาคชุมชน ปราชญ์ชาวบ้าน ภาควิชาการ สถาบันการศึกษา นักวิชาการอิสระ ภาคธุรกิจเอกชน ภาคประชาสังคม และภาครัฐบาล ได้รวมพลังเป็น เบญจภาคี  ช่วยกันสร้างความเข้าใจ และเป็นพี่เลี้ยงให้กับชุมชน  โดยในวันเปิดโครงการเมื่อวันที่ 26 มีนาคม 2552 ปรากฏรายชื่อกลุ่มที่มาเข้าร่วม ภาควิชาการ ได้แก่ มหาวิทยาลัยศรีนครินทร์วิโรฒ (โพธิวิชาลัย) ภาคประชาสังคม ได้แก่ นายมีชัย วีระไวทยะ นายกสมาคมพัฒนาประชากรและชุมชน นายวิวัฒน์ ศัลยกำธร ประธานสถาบันเศรษฐกิจพอเพียง และเครือข่ายปราชญ์ชาวบ้านกว่า 100 เครือข่าย ภาคเอกชนได้แก่ บริษัท ปตท จำกัด (มหาชน) จึงเชื่อว่าโครงการนี้จะประสบผลสำเร็จที่ดีอย่างแน่นอน
แหล่งข้อมูลอื่น

เว็บไซต์โครงการเศรษฐกิจพอเพียงเพื่อยกระดับชุมชน หรือ โครงการชุมชนพอเพียง เก็บถาวร 2009-04-14 ที่ เวย์แบ็กแมชชีน
เว็บไซต์เศรษฐกิจพอเพียง เก็บถาวร 2009-02-27 ที่ เวย์แบ็กแมชชีน
สมาคมพัฒนาประชากรและชุมชน
มูลนิธิกสิกรรมธรรมชาติ
มูลนิธิรักบ้านเกิด
เศรษฐกิจพอเพียง ของมูลนิธิชัยพัฒนา เก็บถาวร 2009-07-14 ที่ เวย์แบ็กแมชชีน
เศรษฐกิจพอเพียง ของกรมส่งเสริมการเกษตร เก็บถาวร 2009-05-01 ที่ เวย์แบ็กแมชชีน
ศูนย์การเรียนรู้ปรัชญาเศรษฐกิจพอเพียงภาคเหนือ
| ด ค กพรรคประชาธิปัตย์ |
| --- | --- | --- |
| หัวหน้าพรรค |  ควง อภัยวงศ์  หม่อมราชวงศ์เสนีย์ ปราโมช  ถนัด คอมันตร์  พิชัย รัตตกุล  ชวน หลีกภัย  บัญญัติ บรรทัดฐาน  อภิสิทธิ์ เวชชาชีวะ  จุรินทร์ ลักษณวิศิษฎ์  เฉลิมชัย ศรีอ่อน  |  |
| เลขาธิการพรรค |  หม่อมราชวงศ์คึกฤทธิ์ ปราโมช  เทพ โชตินุชิต  ชวลิต อภัยวงศ์  ใหญ่ ศวิตชาติ  ธรรมนูญ เทียนเงิน  ดำรง ลัทธพิพัฒน์  เฉลิมพันธ์ ศรีวิกรม์  มารุต บุนนาค  เล็ก นานา  วีระ มุสิกพงศ์  สนั่น ขจรประศาสน์  อนันต์ อนันตกูล  ประดิษฐ์ ภัทรประสิทธิ์  สุเทพ เทือกสุบรรณ  เฉลิมชัย ศรีอ่อน  จุติ ไกรฤกษ์  เดชอิศม์ ขาวทอง  |  |
| โฆษกพรรค |  ลดาวัลลิ์ วงศ์ศรีวงศ์  สาทิตย์ วงศ์หนองเตย  องอาจ คล้ามไพบูลย์  บุรณัชย์ สมุทรักษ์  ชวนนท์ อินทรโกมาลย์สุต  ธนา ชีรวินิจ  ราเมศ รัตนะเชวง  เจนจิรา รัตนเพียร  |  |
| นายกรัฐมนตรีจากพรรค |  ควง อภัยวงศ์  หม่อมราชวงศ์เสนีย์ ปราโมช  ชวน หลีกภัย  อภิสิทธิ์ เวชชาชีวะ  |  |
| นโยบายพรรค |  โครงการแก้ไขปัญหาความยากจน  โครงการชุมชนพอเพียง  โรงพยาบาลส่งเสริมสุขภาพตำบล  |  |
| หัวข้อที่เกี่ยวข้อง |  กลุ่ม 10 มกรา  คณะรัฐมนตรีเงา  กปปส.  |  |
อำเภอหนองบัวแดง

| อำเภอหนองบัวแดง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Nong Bua Daeng
คำขวัญ: ผาเกิ้งคู่บ้าน งานกระธูปคู่เมือง ลื่อเลื่องผ้าทอมือ ขึ้นชื่อแตงไทย ผลไม้รสเลิศ ถิ่นเกิดต้นน้ำชี มีตำนานบ่อทอง ท่องแดนไดโนเสาร์
แผนที่จังหวัดชัยภูมิ เน้นอำเภอหนองบัวแดง
พิกัด: 16°4′54″N 101°48′12″E﻿ / ﻿16.08167°N 101.80333°E﻿ / 16.08167; 101.80333
ประเทศ:  ไทย
จังหวัด: ชัยภูมิ
พื้นที่
 • ทั้งหมด: 2,215.5 ตร.กม. (855.4 ตร.ไมล์)
ประชากร (2567)
 • ทั้งหมด: 101,269 คน
 • ความหนาแน่น: 45.99 คน/ตร.กม. (119.1 คน/ตร.ไมล์)
รหัสไปรษณีย์ : 36210
รหัสภูมิศาสตร์: 3605
ที่ตั้งที่ว่าการ: ที่ว่าการอำเภอหนองบัวแดง  ถนนหลวงศิริ ตำบลหนองบัวแดง อำเภอหนองบัวแดง จังหวัดชัยภูมิ 36210
 ส่วนหนึ่งของสารานุกรมประเทศไทย
อำเภอหนองบัวแดง เป็นอำเภอหนึ่งของจังหวัดชัยภูมิ
ประวัติ

ปี พ.ศ. 2508 แยกพื้นที่ตำบลหนองบัวแดง และตำบลนางแดด จากอำเภอเกษตรสมบูรณ์ ไปตั้งเป็น กิ่งอำเภอหนองบัวแดง และให้ขึ้นการปกครองกับอำเภอเกษตรสมบูรณ์
ปี พ.ศ. 2511 ตั้งตำบลถ้ำวัวแดง แยกออกจากตำบลนางแดด
ปี พ.ศ. 2512 ยกฐานะเป็นกิ่งอำเภอหนองบัวแดง อำเภอเกษตรสมบูรณ์ ขึ้นเป็น อำเภอหนองบัวแดง
ปี พ.ศ. 2512 ตั้งตำบลกุดชุมแสง แยกออกจากตำบลหนองบัวแดง
ปี พ.ศ. 2516 ตั้งตำบลบ้านเจียง แยกออกจากตำบลถ้ำวัวแดง
ปี พ.ศ. 2516 จัดตั้ง สุขาภิบาลหนองบัวแดง ในพื้นที่บางส่วนของตำบลหนองบัวแดง
ปี พ.ศ. 2521 ตั้งตำบลเจาทอง แยกออกจากตำบลบ้านเจียง
ปี พ.ศ. 2521 ตั้งตำบลหนองแวง แยกออกจากตำบลหนองบัวแดง
ปี พ.ศ. 2525 ตั้งตำบลคูเมือง แยกออกจากตำบลกุดชุมแสง
ปี พ.ศ. 2526 ตั้งตำบลท่าใหญ่ แยกออกจากตำบลถ้ำวัวแดง
ปี พ.ศ. 2527 ตั้งตำบลวังทอง แยกออกจากตำบลเจาทอง
ปี พ.ศ. 2529 ตั้งตำบลวังชมภู แยกออกจากตำบลนางแดด
ปี พ.ศ. 2531 แยกพื้นที่ตำบลบ้านเจียง ตำบลเจาทอง และตำบลวังทอง จากอำเภอหนองบัวแดง ไปตั้งเป็น กิ่งอำเภอภักดีชุมพล และให้ขึ้นการปกครองกับอำเภอหนองบัวแดง
ปี พ.ศ. 2534 ตั้งตำบลแหลมทอง แยกออกจากตำบลบ้านเจียง กิ่งอำเภอภักดีชุมพล
ปี พ.ศ. 2538 ยกฐานะเป็นกิ่งอำเภอภักดีชุมพล อำเภอหนองบัวแดง ขึ้นเป็น อำเภอภักดีชุมพล
ที่ตั้งและอาณาเขต

อำเภอหนองบัวแดงมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอคอนสาร
ทิศตะวันออก ติดต่อกับอำเภอเกษตรสมบูรณ์
ทิศใต้ ติดต่อกับอำเภอเมืองชัยภูมิ อำเภอบ้านเขว้า และอำเภอหนองบัวระเหว
ทิศตะวันตก ติดต่อกับอำเภอภักดีชุมพล อำเภอหนองไผ่ และอำเภอเมืองเพชรบูรณ์ (จังหวัดเพชรบูรณ์)
การแบ่งเขตการปกครอง > การปกครองส่วนภูมิภาค

อำเภอหนองบัวแดงแบ่งเขตการปกครองย่อยออกเป็น 8 ตำบล 130 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | หนองบัวแดง |  |  | (Nong Bua Daeng) |  |  |  |  |  |  | 5. | หนองแวง |  |  | (Nong Waeng) |  |
| 2. | กุดชุมแสง |  |  | (Kut Chum Saeng) |  |  |  |  |  |  | 6. | คูเมือง |  |  | (Khu Mueang) |  |
| 3. | ถ้ำวัวแดง |  |  | (Tham Wua Daeng) |  |  |  |  |  |  | 7. | ท่าใหญ่ |  |  | (Tha Yai) |  |
| 4. | นางแดด |  |  | (Nang Daet) |  |  |  |  |  |  | 8. | วังชมภู |  |  | (Wang Chomphu) |  |
การแบ่งเขตการปกครอง > การปกครองส่วนท้องถิ่น

ท้องที่อำเภอหนองบัวแดงประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลหนองบัวแดง ครอบคลุมพื้นที่บางส่วนของตำบลหนองบัวแดง
เทศบาลตำบลหลวงศิริ ครอบคลุมพื้นที่ตำบลหนองบัวแดง (นอกเขตเทศบาลตำบลหนองบัวแดง)
องค์การบริหารส่วนตำบลกุดชุมแสง ครอบคลุมพื้นที่ตำบลกุดชุมแสงทั้งตำบล
องค์การบริหารส่วนตำบลถ้ำวัวแดง ครอบคลุมพื้นที่ตำบลถ้ำวัวแดงทั้งตำบล
องค์การบริหารส่วนตำบลนางแดด ครอบคลุมพื้นที่ตำบลนางแดดทั้งตำบล
องค์การบริหารส่วนตำบลหนองแวง ครอบคลุมพื้นที่ตำบลหนองแวงทั้งตำบล
องค์การบริหารส่วนตำบลคูเมือง ครอบคลุมพื้นที่ตำบลคูเมืองทั้งตำบล
องค์การบริหารส่วนตำบลท่าใหญ่ ครอบคลุมพื้นที่ตำบลท่าใหญ่ทั้งตำบล
องค์การบริหารส่วนตำบลวังชมภู ครอบคลุมพื้นที่ตำบลวังชมภูทั้งตำบล
เค็มเปไต

| เค็มเปไต 憲兵隊 |
| --- | --- |
เจ้าหน้าที่ของ "เค็มเปไต" บนรถไฟในปี ค.ศ. 1935
ประจำการ: 1881–1945
ปลดประจำการ: August 1945
ประเทศ:  ญี่ปุ่น
ขึ้นต่อ:  กองทัพบกจักรวรรดิญี่ปุ่น
รูปแบบ: สารวัตรทหาร (Gendarmerie), ตำรวจลับ
บทบาท: หน้าที่ต่าง ๆ รวมถึงกระบวนการสอบสวน, ตัดสินคดี, ปราบปรามการต่อต้านและการทหาร
กำลังรบ: มากกว่า 36, 000 นาย (ค.ศ. 1945)
ขึ้นกับ: Home Ministry (within the Japanese home islands) Ministry of War (overseas territories)
เค็มเปไต (ญี่ปุ่น: 憲兵隊; โรมาจิ: kenpeitai; ทับศัพท์: "หน่วยตำรวจทหาร" (/kɛnpeɪˈtaɪ/)) เป็นหน่วยงานสารวัตรทหารซึ่งเป็นหน่วยแผนกหนึ่งของกองทัพบกจักรวรรดิญี่ปุ่น จากปี ค.ศ. 1881 ถึงปี ค.ศ. 1945 เค็มเปไตเป็นทั้งสารวัตรทหารและกองกำลังตำรวจลับ
ในขณะที่เป็นส่วนหนึ่งของกองทัพ เค็มเปไตก็ปลดประจำการของสารวัตร​ทหารสำหรับกองทัพเรือจักรวรรดิญี่ปุ่น ภายใต้การดูแลของรัฐมนตรีว่าการกระทรวงทหารเรือ (แม้ว่ากองทัพเรือจะมีขนาดเล็กกว่า โทคเคไต) เหล่าหน่วยงานสารวัตร​ทหารเหล่านี้อยู่ภายใต้การชี้นำของรัฐมนตรีมหาดไทยญี่ปุ่นและตำรวจตุลาการภายใต้การกำกับดูแลของรัฐมนตรียุติธรรมญี่ปุ่น สมาชิกของหน่วยจะถูกเรียกว่า เค็มเป.
ประวัติ

เค็มเปไต ก่อตั้งขึ้นในปี ค.ศ. 1881 โดยคำสั่งที่เรียกว่า ญี่ปุ่น: 憲兵条例; พระราชกฤษฎีกาเค็มเป, เปรียบเปรย "บทความที่เกี่ยวข้องกับสารวัตรทหาร". หน่วยเค็มเปไตของญี่ปุ่นได้รับโครงสร้างมาจากหน่วยงานสารวัตร​ทหารของฝรั่งเศสที่เรียกว่า Gendarmerie Nationale รายละเอียดของหน่วยสารวัตร​ทหารผู้บริหารและตุลาการของเค็มเปไตถูกกำหนดโดย เค็มเป เรย์ แห่งปี ค.ศ. 1898,  ซึ่งแก้ไขครั้งที่ยี่สิบหกก่อนที่ญี่ปุ่นจะพ่ายแพ้สงครามโลกครั้งที่สองในเดือนสิงหาคม 1945
กองกำลังในระยะเริ่มแรกประกอบด้วย 349 นาย การบังคับใช้กฎหมายการเกณฑ์ทหารใหม่เป็นส่วนสำคัญของหน้าที่ของหน่วยเนื่องจากการต่อต้านจากครอบครัวชาวนา ฝ่ายกิจการทั่วไปของเค็มเปไตมีหน้าที่รับผิดชอบในนโยบายของกองทัพ, การบริหารงานบุคคลระเบียบวินัยภายในรวมถึงการสื่อสารกับกระทรวงทหารเรือ, กระทรวงมหาดไทยและการไต่สวนสืบสวนคดี ฝ่ายปฏิบัติการรับผิดชอบด้านการกระจายหน่วยสารวัตร​ทหารในกองทัพ, ความมั่นคงสาธารณะและข่าวกรอง
ในปี ค.ศ. 1907, จักรวรรดิญี่ปุ่นได้ยึดครองเกาหลีในฐานะอาณานิคม หน่วยเค็มเปไตได้รับมอบคำสั่งให้ไปประจำการที่เกาหลีด้วย หน้าที่หลักของหน่วยคือกฎหมายกำหนดให้เป็น "ผู้รักษาความสงบเรียบร้อย", แม้ว่าหน่วยนี้จะทำหน้าที่เป็นสารวัตรทหาร สำหรับกองทัพญี่ปุ่นประจำการอยู่ที่นั่น สถานะนี้ยังคงไม่เปลี่ยนแปลงหลังจาก การผนวกเกาหลีของญี่ปุ่นในปี ค.ศ. 1910
เค็มเปไตมีหน้าที่รักษาความสงบเรียบร้อยภายในจักรวรรดิญี่ปุ่นอยู่ภายใต้การดูแลของรัฐมนตรีว่าการกระทรวงมหาดไทยและ
และบรรดาดินแดนที่ถูกยึดครองโดยจักรวรรดิภายใต้การกำกับควบคุมของรัฐมนตรีว่าการกระทรวงสงคราม นอกจากนี้ญี่ปุ่นยังมีกองกำลังตำรวจลับพลเรือน, โทคโคะ, ซึ่งเป็นตัวย่อของญี่ปุ่น คำว่าโทคุเบ็ตสึ โคะโตะ เคซัตซุไต ("หน่วยตำรวจระดับสูง") ส่วนหนึ่งของกระทรวงมหาดไทย อย่างไรก็ตาม, เค็มเปไตมีแผนกสาขาหน่วยงสย โทคโคะ เป็นของตนเองและได้รับมอบให้ทำหน้าที่มี่เกี่ยวกับการทำงานของตำรวจลับ
เมื่อหน่วยเค็มเปไตจับกุมพลเรือนภายใต้การกำกับดูแลของรัฐมนตรีว่าการกระทรวงยุติธรรม ผู้ถูกจับกุมอาจถูกดำเนินคดีทางพลเรือน
ความโหดร้ายของหน่วยเค็มเปไตนั้นโด่งดังและเป็นที่กล่าวขานอย่างมากในเกาหลีและดินแดนที่ถูกยึดครองอื่นๆ เค็มเปไตก็ถูกรังเกียจในประเทศญี่ปุ่นเช่นกันโดยเฉพาะในช่วงสงครามโลกครั้งที่สองเมื่อนายกรัฐมนตรี ฮิเดกิ โตโจ ที่เคยดำรงตำแหน่งเค็มเปไตประจำกองทัพคันโตในแมนจูเรีย ตั้งปี ค.ศ. 1935 ถึง 1937,  โตโจได้ใช้หน่วยเค็มเปไตอย่างกว้างขวางเพื่อให้แน่ใจว่าทุกคนมีความภักดีและไม่แสดงอาการขัดขืนต่อต้านกองทัพญี่ปุ่นในการทำสงคราม
หน่วยเค็มเปไตได้ถูกปลดอาวุธและถูกยุบหลังจากการยอมจำนนของญี่ปุ่น ในเดือนสิงหาคม ค.ศ. 1945.
หลังสงครามโลกครั้งที่ 2 ได้มีการจัดตั้งหน่วยสารวัตรทหารประจำแต่ละเหล่าทัพในกองกำลังป้องกันตนเองขึ้นมาแทนที่หน่วยเค็มเปไตที่ถูกยุบ ในชื่อ "เคมุกัง" ญี่ปุ่น​ : (警務官) โรมาจิ​ : Keimukan
ภารกิจในช่วงสงคราม

หน่วยเค็มเปไตมีหน้าที่ต้องรับผิดชอบต่อไปนี้:
อนุญาตหรือให้ใบอนุญาตเดินทาง
การเกณฑ์แรงงานทาส
การข่าวกรองและการต่อต้านการโฆษณาชวนเชื่อ (ดำเนินการโดย โทคโคะ- เค็มเปไตมีหน้าที่ "ต่อต้านลัทธิอุดมการณ์")
จัดหาใบขอเสนอซื้อและการปันส่วน
ปฏิบัติการทางจิตวิทยาและการประชาสัมพันธ์โฆษณาชวนเชื่อ
คุ้มกันพื้นที่ให้ความปลอดภัยทางการทหาร
ในปี ค.ศ. 1944 แม้สงครามจะเกิดขึ้นอย่างเห็นได้ชัด เค็มเปไตก็ยังคงจับกุมผู้คนไว้สำหรับความรู้สึกต่อต้านสงครามและการเรียกร้องประชาธิปไตย
เครื่องแบบ

บุคลากรสวมมาตรฐานอย่างใดอย่างหนึ่งของเครื่องแบบภาคสนามของกองทัพบกจักรวรรดิญี่ปุ่นหรือชุดทหารม้าที่มีรองเท้าบูทหนังสีดำสูง เสื้อผ้าพลเรือนก็ได้รับอนุญาต แต่ตราประจำตำแหน่งหรือจักรพรรดิญี่ปุ่น ดอกเบญจมาศ สวมอยู่ภายใต้ปกเสื้อแจ็คเก็ต พนักงานเครื่องแบบสวมบั้งนายสิบบนเครื่องแบบและมีปลอกแขนสีขาวที่แขนซ้ายด้วยอักษรญี่ปุ่นคำว่า เค็ง (憲, ที่แปลว่า "กฎหมาย") และ เฮย์ (兵, ที่แปลว่า "ทหาร"), เมื่ออ่านรวมกันจึงอ่านว่า เค็มเป  ซึ่งแปลว่า "ตำรวจทหาร"
ดูเพิ่ม

หน่วยเอสเอส
Deacon, Richard, Kempei Tai: A History of the Japanese Secret Service Berkley; Reprint edition 1990. ISBN 0425074587
แหล่งข้อมูลอื่น

Japanese World War II-era nationalist groups
U.S. Report on Kempei (1945)
หน่วยเค็มเปไตขณะตรวจค้นอาวุธพลเรือนจีนหลังการล่มสลายของเมืองนานกิง
นักบินการตีโฉบฉวยดูลิตเติลของกองทัพอากาศสหรัฐ ถูกควบคุมตัวโดยหน่วยเค็มเปไตเพื่อทำการประหารชีวิต
สมาชิกของหน่วยเค็มเปไตพร้อมทหารโซเวียตที่ถูกจับกุมเป็นเชลยหลังจากยุทธการทะเลสาบคาซาน
หุ่นจำลองเครื่องแบบหน่วยเค็มเปไตที่พิพิธภัณฑ์ป้องกันชายฝั่งฮ่องกง
เจ้าพระยานครราชสีมา (ปิ่น ณ ราชสีมา)

| เจ้าพระยานครราชสีมา (ปิ่น ณ ราชสีมา) |
| --- | --- |

เจ้าพระยานครราชสีมา
ก่อนหน้า: - ว่าง -
ถัดไป: พระยาสุริยอภัย (ทองอิน)
 
ข้อมูลส่วนบุคคล
คู่สมรส: ท่านผู้หญิงนครราชสีมา (ท่านเดิม)   เจ้าจอมมารดาเจ้าหญิงจวน ในสมเด็จพระเจ้าตากสินมหาราช  อนุภริยาอื่น
บุตร: พระยาภักดีสงคราม เจ้าเมืองนางรอง   พระยานครราชสีมา (เที่ยง ณ ราชสีมา) พระยาสุริยเดช (ทัศน์ รายณสุข)  เจ้าพระยานครราชสีมา (ทองอินทร์ ณ ราชสีมา)   พระราชานุชิต
ความสัมพันธ์: พระยาพิชัยดาบหัก

เจ้าพระยานครราชสีมา (ปิ่น ณ ราชสีมา)  หรือ เจ้าคุณตามืด เจ้าเมืองนครราชสีมาในสมัยกรุงธนบุรี เป็นพระบิดาบุญธรรมในเจ้าพระยานครราชสีมา (ทองอินทร์ ณ ราชสีมา) พระราชโอรสองค์สุดท้ายในสมเด็จพระเจ้าตากสินมหาราช และเป็นญาติกับพระยาพิชัยดาบหัก
ประวัติ

เจ้าพระยานครราชสีมา (ปิ่น ณ ราชสีมา) หรือ เจ้าคุณตามืด เป็นญาติกับ “พระยาพิชัยดาบหัก” เริ่มรับราชการในสมัยต้นกรุงธนบุรี เป็นที่ยกกระบัตร ณ เมืองพิมาย ต่อมาได้รับพระราชทานเลื่อนตำแหน่ง และบรรดาศักดิ์ขึ้นโดยลำดับ จนเป็นที่ "เจ้าพระยานครราชสีมา"
เจ้าพระยานครราชสีมา (ปิ่น) มีภริยา 3 ท่าน และมีบุตร 5 ท่าน ดังนี้
กับ ท่านผู้หญิงนครราชสีมา (ท่านเดิม) มีบุตร 3 คน ได้แก่
พระยาภักดีสงคราม เจ้าเมืองนางรอง
พระยานครราชสีมา (เที่ยง ณ ราชสีมา)
พระยาสุริยเดช (ทัศน์ รายณสุข)
กับ เจ้าจอมมารดาเจ้าหญิงจวน ในสมเด็จพระเจ้าตากสินมหาราช ซึ่งพระราชทานให้เป็นความดีความชอบขณะที่ทรงตั้งพระครรภ์
เจ้าพระยานครราชสีมา (ทองอินทร์ ณ ราชสีมา)
กับ อนุภริยาท่านอื่น
พระราชานุชิต
เจ้าพระยานครราชสีมา (ปิ่น) ได้รับพระมหากรุณาธิคุณจากสมเด็จพระเจ้าตากสินมหาราช เป็นอย่างมาก นอกจากได้รับพระราชทานเจ้าจอมมารดาเจ้าหญิงจวน แล้ว ในบั้นปลายชีวิต เมื่อท่านชราภาพมากจักษุมืดมัวลง ทรงพระกรุณาโปรดเกล้าฯ ให้เป็นจางวางกำกับราชการเมืองนครราชสีมา โดยโปรดเกล้าฯ ให้ พระยาสุริยอภัย (ทองอิน)  หรือ สมเด็จพระเจ้าหลานเธอ เจ้าฟ้าทองอิน กรมพระอนุรักษ์เทเวศร์  เป็นพระยานครราชสีมาแทน คนทั้งหลายจึงเรียกท่านว่า “เจ้าคุณตามืด” เชื้อสายและเครือญาติของท่าน ต่อมาได้มีบทบาทสำคัญในราชสำนักสยาม และในราชการบ้านเมือง
เกียรติประวัติ > ปราบนครเวียงจันทน์ อัญเชิญพระแก้วมรกต

เจ้าพระยานครราชสีมา (ปิ่น)  เคยนำทัพนครราชสีมาสมทบทัพกรุงธนบุรี ยกไปปราบนครเวียงจันทน์ เมื่อคราวเจ้านครเวียงจันทน์ส่งกำลังล่วงล้ำเข้ามาในพระราชอาณาเขต พ.ศ. 2321 ครั้งนั้นเจ้าพระยานครราชราชสีมา (ปิ่น) เป็นกองหน้า รุดเข้าตีกองทัพเพี้ยอุปราชาแห่งนครเวียงจันทน์ มีชัยชนะกวาดจับครัวชายหญิงในเขตเพี้ยอุปราชาเป็นต้นได้มากกว่าพันคน เมื่อเสร็จราชการปราบนครเวียงจันทน์เรียบร้อยแล้ว กองทัพอัญเชิญพระแก้วมรกต ซึ่งพระเจ้าไชยเชษฐาธิราช อัญเชิญไปจากนครเชียงใหม่ ตั้งแต่ พ.ศ. 2091 กลับคืนมายังพระนครธนบุรี ใน พ.ศ. 2322 เจ้าพระยานครราชสีมา (ปิ่น) ได้รับพระราชทานเพี้ยอุปราชา ท้าวเพี้ยและครอบครัวทั้งปวงที่ตีได้นั้นทั้งหมด
เกียรติประวัติ > ได้รับพระราชทานเจ้าหญิงจวน

ความปรากฏว่า ท่านผู้หญิงนครราชสีมา ถึงอนิจกรรมลงในระหว่างที่ท่านเจ้าพระยานครราชสีมา (ปิ่น) ยังปฏิบัติการรบอยู่ที่นครเวียงจันทน์ ครั้งเจ้าพระยานครราชสีมา (ปิ่น) ทำการรบกล้าแกร่งมีชัยชนะกลับมา เป็นเหตุให้พระบาทสมเด็จพระเจ้าอยู่หัวทรงพระเมตตาเป็นอย่างยิ่ง ดังมีหลักฐานแจ้งอยู่ในประชุมพงศาวดารภาคที่ 73 หน้า 67 ว่า “...เจ้าหญิงยวน หรือ จวน (กนิษฐานของพระชนนีสมเด็จเจ้าฟ้าชายทัศพงศ์) พระราชทานแก่เจ้าพระยานครราชสีมาในทำนองคล้ายกับเมื่อพระราชทานเจ้าหญิงเล็กแก่พระมหาอุปราช (พัฒน) คือเจ้าพระยานครราชสีมา (ซึ่งเรียกกันในชั้นหลังว่า เจ้าคุณตามืด) ไปราชการสงครามมีความชอบอันยิ่งใหญ่ เวลานั้นประจวบด้วย เจ้าหญิงยวนทรงครรภ์แล้ว แต่ยังเพียงเริ่มต้น สมเด็จพระเจ้าตากสินมหาราชทรงพระกรุณาพระราชทานเจ้าหญิงยวนแก่เจ้าพระยานครราชสีมา แต่ก็รับพระราชทานไปเป็นแม่เมือง มิได้ถือเป็นภริยา ครรภ์ที่ประสูติออกมาเป็นเจ้าชาย ปรากฏพระนามว่า ทองอินท์ (ซึ่งต่อมาในสมัยกรุงรัตนโกสินทร์ ได้เป็นเจ้าพระยานครราชสีมา สิ้นชนมายุในรัชกาลที่ 3...”
เกียรติประวัติ > ตั้งเมืองปักธงไชย

เมื่อคราที่ชนะสงครามกลับมา เจ้าพระยานครราชสีมา (ปิ่น) ได้รับพระราชทานเพี้ยอุปราชา ท้าวเพี้ยและครอบครัวทั้งปวงที่ตีได้นั้นทั้งหมด ท่านจึงบัญชาให้เพี้ยอุปราชาและพวกไปตั้งประจำอยู่ที่ด่านกะโปะ ห่างจากนครราชสีมา ประมาณ 30 กิโลเมตร เมื่อกองเพี้ยอุปราชาตั้งอยู่ที่ด่านกะโปะ เป็นปึกแผ่นแน่นหนารวดเร็ว สมควรจัดตั้งเป็นเมืองหนึ่งได้ เจ้าพระยานครราชสีมา (ปิ่น) จึงกราบบังคมทูลขอพระบรมราชานุญาตตั้งด่านกะโปะเป็นเมืองปักธงไชยขึ้นแก่นครราชสีมา และกราบทูลขอให้เพี้ยอุปราชาเป็นพระยาวงศาอัครราช เจ้าเมืองคนแรกของปักธงไชย
ตำบลบ้านยาง (อำเภอเมืองนครปฐม)

| ตำบลบ้านยาง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ban Yang
อดีตสถานียางประสาทในทางรถไฟสายสุพรรณบุรี
ประเทศ: ไทย
จังหวัด: นครปฐม
อำเภอ: เมืองนครปฐม
พื้นที่
 • ทั้งหมด: 23.70 ตร.กม. (9.15 ตร.ไมล์)
ประชากร (2566)
 • ทั้งหมด: 9,167 คน
 • ความหนาแน่น: 386.79 คน/ตร.กม. (1,001.8 คน/ตร.ไมล์)
รหัสไปรษณีย์ : 73000
รหัสภูมิศาสตร์: 730125
 ส่วนหนึ่งของสารานุกรมประเทศไทย
| องค์การบริหารส่วนตำบลบ้านยาง |
| --- | --- |
องค์การบริหารส่วนตำบล
อบต.บ้านยางที่ตั้งที่ทำการองค์การบริหารส่วนตำบลบ้านยาง
พิกัด: 13°52′10.5″N 99°56′02.2″E﻿ / ﻿13.869583°N 99.933944°E﻿ / 13.869583; 99.933944
ประเทศ:  ไทย
จังหวัด: นครปฐม
อำเภอ: เมืองนครปฐม
พื้นที่
 • ทั้งหมด: 23.70 ตร.กม. (9.15 ตร.ไมล์)
ประชากร (2566)
 • ทั้งหมด: 9,167 คน
 • ความหนาแน่น: 386.79 คน/ตร.กม. (1,001.8 คน/ตร.ไมล์)
รหัส อปท.: 06730118
ที่อยู่ที่ทำการ: เลขที่ 53/2 หมู่ 8 ตำบลบ้านยาง อำเภอเมืองนครปฐม จังหวัดนครปฐม 73000
เว็บไซต์: www.banyang-npt.go.th
 ส่วนหนึ่งของสารานุกรมประเทศไทย
บ้านยาง เป็นตำบลในอำเภอเมืองนครปฐม จังหวัดนครปฐม เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟยางประสาท
ที่ตั้งและอาณาเขต

ตำบลบ้านยาง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลหนองงูเหลือม
ทิศตะวันออก ติดต่อกับตำบลโพรงมะเดื่อ
ทิศใต้ ติดต่อกับตำบลหนองกบ และตำบลปากแรต (อำเภอบ้านโป่ง จังหวัดราชบุรี)
ทิศตะวันตก ติดต่อกับตำบลท่าผา และตำบลกรับใหญ่ (อำเภอบ้านโป่ง จังหวัดราชบุรี)
ประวัติ

บ้านยาง เดิมเป็นตำบลของอำเภอบ้านโป่ง จังหวัดราชบุรี ในปี พ.ศ. 2486 หลวงประชากรบริรักษ์ ผู้ว่าราชการจังหวัดนครปฐม และขุนธรรมรัตนธุรทร (ธรรมรัตน์ โรจนสุนทร) ผู้ว่าราชการจังหวัดราชบุรีได้ดำเนินการเปลี่ยนแปลงเขตจังหวัดราชบุรีกับจังหวัดนครปฐม โดยโอนพื้นที่หมู่ 3,6–7,9–14 (ในขณะนั้น) ของตำบลบ้านยาง อำเภอบ้านโป่ง จังหวัดราชบุรี มาขึ้นกับอำเภอเมืองนครปฐม จังหวัดนครปฐม โดยให้ถือคลองยางตั้งแต่บ้านปลายน้ำติดต่อเขตตำบลปากแรต อำเภอบ้านโป่ง เป็นเส้นแบ่งเขต
การปกครองส่วนภูมิภาค > การปกครองส่วนภูมิภาค

ตำบลบ้านยางแบ่งพื้นที่การปกครองออกเป็น 11 หมู่บ้าน ได้แก่
หมู่ที่ 1 บ้านคลองยาง
หมู่ที่ 2 บ้านหนองไม้แดง
หมู่ที่ 3 บ้านยาง
หมู่ที่ 4 บ้านหนองไม้แดง
หมู่ที่ 5 บ้านเกาะ
หมู่ที่ 6 บ้านคอรัง
หมู่ที่ 7 บ้านยางประสาท
หมู่ที่ 8 บ้านหนองกระโดน
หมู่ที่ 9 บ้านห้วยหนองกร่าง
หมู่ที่ 10 บ้านดอน
หมู่ที่ 11 บ้านต้นมะเกลือ
การปกครองส่วนภูมิภาค > การปกครองส่วนท้องถิ่น

ตำบลบ้านยางเดิมมีฐานะเป็นสภาตำบลบ้านยาง ในปี พ.ศ. 2516 ต่อมาปี พ.ศ. 2538 สภาตำบลบ้านยางมี 11 หมู่บ้าน พื้นที่ 23.70 ตารางกิโลเมตร ประชากร 7,365 คน และ 1,585 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบ้านยางอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ้านยาง
พระยาอินทวิไชย

| เจ้าผู้ครองนครแพร่แห่ง ราชวงศ์แสนซ้าย |
| --- | --- |
*: พระยาแสนซ้าย
*: พระยาเทพวงศ์
*: พระยาอินทวิไชย
: พระยาพิมพิสารราชา
: เจ้าพิริยเทพวงษ์
ด ค ก
พระยาอินทวิไชย หรือ เจ้าหลวงอินต๊ะวิไจย เป็นเจ้าผู้ครองนครแพร่ องค์ที่ 3 แห่งราชวงศ์แสนซ้าย ตรงกับรัชสมัยพระบาทสมเด็จพระนั่งเกล้าเจ้าอยู่หัว พระองค์ได้เสด็จขึ้นครองนครแพร่ต่อจากพระยาเทพวงศ์ผู้เป็นราชบิดา
ราชประวัติ

พระยาอินทวิไชย มีพระนามเดิมว่า เจ้าน้อยอินทวิไชย เป็นราชโอรสองค์โตในพระยาเทพวงศ์ กับแม่เจ้าสุชาดาราชเทวี ประสูติเมื่อ พ.ศ. 2324 มีตำแหน่งเดิมเป็น พระอินทวิไชย หรือ ท้าวอินทวิไชย  จนกระทั่งชนมายุได้ 35 วัสสา ได้เสด็จขึ้นครองนครแพร่ในปี พ.ศ. 2359 ดังบันทึกพับสาวัดดอยจำค่าระบุว่า
"...เจ้าหลวงลิ้นทองเสวยเมืองอยู่ได้ ๔๕ ปี เถิงสวัรคต(สวรรต) ว่าง ๑ ปี เจ้าหลวงอินทวิไชยผู้เปนลูกขึ้นแทนอยู่ได้ ๓๑ ปี..."
พระราชพงสาวดารรัชกาลที่ 4 ระบุว่า "...ตั้งพระเมืองใจบุตรพระยาแสนซ้ายเป็นพระยาแพร่ๆ ถึงแก่กรรมแล้วโปรดเกล้าฯ ตั้งพระอินทวิไชยบุตรพระเมืองใจเป็นพระยาแพร่..."ในยุคที่พวกยุโรปกำลังล่าเมืองขึ้นและต้องการเมืองไทยเป็นอาณานิคมอังกฤษพยายามอย่างยิ่งที่จะยึดเมืองแพร่ เพราะมีป่าไม้สักที่อุดมสมบูรณ์จำนวนมหาศาล จึงขอเข้าทำกิจการป่าไม้ในเมืองแพร่คือบริษัท อิสต์ เอเชียติก พระยาอินทวิไชย ดำเนินวิทโยบายอย่างสุขมรอบคอบ พยายามมิให้เกิดปัญหาขัดแย้งกับชนต่างชาติ อันเป็นชนวนให้เกิดสงคราม เมืองแพร่จึงอยู่รอดปลอดภัยตลอดมา
พระยาอินทวิไชย ถึงแก่พิราลัยเมื่อปี พ.ศ. 2390 สิริชนมายุได้ 66 วัสสา
ราชโอรส-ธิดา

พระยาอินทวิไชย มีราชโอรส-ธิดา กับแม่เจ้าสุพรรณวดีราชเทวี 6 พระองค์
เนื่องจากราชโอรสพระยาอินทวิไชยถึงแก่อนิจกรรมตั้งแต่ยังทรงเยาว์ จึงทำให้ขาดรัชทายาทที่จะขึ้นครองราชย์ต่อจากพระองค์ พระยาราชวงศ์(พิมพิสาร) โอรสแม่เจ้าปิ่นแก้ว กับเจ้าวังขวา จึงได้เสด็จขึ้นครองนครแพร่เป็นพระยาพิมพิสารราชา
ราชกรณียกิจ

ทรงสร้างวัดมหาโพธิ และสร้างวิหารในปีพ.ศ. 2383 โดยนำช่างมาจากกรุงเทพฯถือเป็นวิหารหลังในนครแพร่ที่สร้างตามแบบงานสถาปัตยกรรมและศิลปะสยาม (วิหารหลังนี้รื้อในปีพ.ศ. 2495)
พ.ศ. 2382 ทรงสร้างพระธาตุวัดมหาโพธิ โดยได้รับถวายพระบรมสารีริกธาตุจากครูบากัญจนอรัญญวาสีมหาเถรที่อัญมาจากประเทศพม่า
ทรงหล่อระฆังถวายวัดมหาโพธิ สร้างตู้ธรรมถวายวัดสูงเม่น สร้างคัมภีร์ใบลานถวายวัดศรีชุม
พ.ศ. 2390 ทรงร่วมกับครูบากัญจนอรัญญวาสีมหาเถร ออกราชบัญญัติกฎหมายอาชญาเจ้ามหาชีวิต และวินัย
พระอิสริยยศ

พ.ศ. 2324  เจ้าน้อยอินทวิไชย
ก่อน พ.ศ. 2359 พระอินทวิไชย หรือท้าวอินทวิไชย
พ.ศ. 2359 - พ.ศ. 2390 พระยานครแพร่
.si

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
.si เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศสโลวีเนีย เริ่มใช้ครั้งแรกเมื่อ พ.ศ. 2536
ดูเพิ่ม

Domain Name System
โดเมนระดับบนสุดตามรหัสประเทศ
ฝันเด่น จรรยาธนากร

| ฝันเด่น จรรยาธนากร |
| --- | --- |
ชื่อเกิด: ฝันเด่น จรรยาธนากร
รู้จักในชื่อ: เล็ก
เกิด: 22 ตุลาคม พ.ศ. 2519 (48 ปี)
ที่เกิด: อำเภอพนัสนิคม จังหวัดชลบุรี ประเทศไทย
แนวเพลง: ป็อป
อาชีพ: นักร้อง นักแสดง นายแบบ พิธีกร
ช่วงปี: พ.ศ. 2536–ปัจจุบัน
ค่ายเพลง: คีตา เอนเตอร์เทนเมนท์ โอเอฟ เทโร มิวสิค เครือ เทโร เอ็นเตอร์เทนเม้นท์ จีเอ็มเอ็ม แกรมมี่
สมาชิกของ: ฝันดี-ฝันเด่น
คู่สมรส: สุนิตา ลีติกุล (2548–ปัจจุบัน)

สมาชิก: ฝันดี จรรยาธนากร (ใหญ่)


บุตร: 1 คน
 
| ฝันเด่น จรรยาธนากร |
| --- | --- |
รับใช้:  ไทย
แผนก/สังกัด: กองอาสารักษาดินแดน
ชั้นยศ: นายหมวดโท (2553–2556)    นายหมวดเอก (2556–2564)  นายกองตรี (2564–ปัจจุบัน)
ฝันเด่น จรรยาธนากร (เกิด 22 ตุลาคม พ.ศ. 2519) เป็นนักร้องและนักแสดงชาวไทย
ประวัติ

นายกองตรี ฝันเด่น จรรยาธนากร เป็นนักร้องดูโอ้คู่หูพี่น้องฝาแฝดชื่อดัง ภายใต้สังกัดคีตา เอนเตอร์เทนเมนท์ เมื่อปี พ.ศ. 2537 - พ.ศ. 2539 ก่อนที่จะย้ายมาในสังกัดโอเอฟ เทโร เรคคอร์ด(เครือบีอีซี เทโร) และสังกัด จีเอ็มเอ็ม แกรมมี่,(2540-2543) โดยมีผลงานเพลงฮิตสร้างชื่อเสียง ได้แก่เพลง หัวไม่เหน่ง, แกล้งโง่, หมื่นคำลา, อะไรกันค๊ะ, ห้ามฉันที และเพลง ตัวสำรอง เป็นต้น โดยมียอดขายเกินล้านตลับ ทั้งชุดที่ 1 และชุดที่ 2
ด้านครอบครัว ฝันเด่นสมรสกับ สุนิตา ลีติกุล มีบุตรสาว 1 คน คือ พิชชารีย์ จรรยาธนากร (ชื่อเล่น : ฮานิ)
ในวันที่ 17 กันยายน พ.ศ. 2553 ได้มีพระบรมราชโองการโปรดเกล้าฯ พระราชทานยศ นายหมวดโท ให้กับ เล็ก ฝันเด่น
จากนั้นในวันที่ 14 พฤศจิกายน พ.ศ. 2556 ได้มีพระบรมราชโองการโปรดเกล้าฯ พระราชทานยศ นายหมวดเอก ให้กับ เล็ก ฝันเด่น
ผลงานเพลง

บทความหลัก: ฝันดี-ฝันเด่น
ผลงานการแสดง > ละครโทรทัศน์

ปี พ.ศ. 2540 สื่อสิเน่หา (/ช่อง 7) รับบทเป็น
ปี พ.ศ. 2544 รักสลับขั้ว (เมจิค แอ็ดเวอร์เทนเม้นท์/ช่อง 3) รับบทเป็น
ปี พ.ศ. 2544 ดาวหลงฟ้า ภูผาสีเงิน (/ช่อง 7) รับบทเป็น
ปี พ.ศ. 2545 ลูกผู้ชายหัวใจเพชร (/ช่อง 7) รับบทเป็น โจ๊ก
ปี พ.ศ. 2547 พรายปรารถนา (/ช่อง 3) รับบทเป็น พีรยศ
ปี พ.ศ. 2547 สะใภ้ซ่าส์ แม่ย่าเฮี้ยน (/ช่อง 3) รับบทเป็น ยม
ปี พ.ศ. 2548 ชิชา สาวน้อยมหัศจรรย์ (โพลีพลัส/ช่อง 3) รับบทเป็น
ปี พ.ศ. 2548 นางฟ้าไซเบอร์ (/ช่อง 3) รับบทเป็น
ปี พ.ศ. 2551 อธิษฐานรัก (/ช่อง 5) รับบทเป็น คำหลาว
ปี พ.ศ. 2551 วิมานมังกร (/ช่อง 7) รับบทเป็น
ปี พ.ศ. 2553 วิวาห์ว้าวุ่น (/ช่อง 3) รับบทเป็น ชัย
ปี พ.ศ. 2558 บัลลังก์เมฆ (/ช่องวัน) รับบทเป็น ศุภกิจ (รับเชิญ)
ปี พ.ศ. 2559 ชาติพยัคฆ์ (/ช่อง 3) รับบทเป็น อาเฉียง
ปี พ.ศ. 2561 ดวงใจในไฟหนาว (กู๊ด ฟีลลิ่ง/ช่อง 3) รับบทเป็น สุนทร
ปี พ.ศ. 2563 มังกรเจ้าพระยา (/ช่อง 7) รับบทเป็น จุงไช้
ปี พ.ศ. 2564 ให้รักพิพากษา Dare To Love (ชลลัมพีโปรดั๊กชั่น/ช่อง 3) รับบทเป็น หมอเทพ (นักธุรกิจ) (รับเชิญ)
ปี พ.ศ. 2564 พฤษภา-ธันวา รักแท้แค่เกิดก่อน (ไฮพิกเซล/ช่อง 3) รับบทเป็น อาคิม (ผู้จัดการสนามโบว์ลิ่ง) (รับเชิญ)
ปี พ.ศ. 2566 สะใภ้สายสตรอง (กู๊ด ฟีลลิ่ง/ช่อง 3) รับบทเป็น ทอม นักแสดง
ผลงานการแสดง > ละครชุด

ปี พ.ศ. 2559 เราเกิดในรัชกาลที่ ๙ เดอะซีรีส์ (/ช่องวัน) รับบทเป็น
ปี พ.ศ. 25 (/ช่อง) รับบทเป็น